Suomalaisiin koteihin on tehty asuntomurtoja tänä vuonna ennätystahtiin, kirjoittaa Savon Sanomat. Poliisin tietoon tuli yli 1 100 asuntomurtoa tammi-heinäkuun aikana. Määrä on noin 50 enemmän kuin viime vuonna samaan aikaan.

Jo viime vuonna koteihin kohdistuneet törkeät varkaudet lisääntyivät, tämän vuoden osuus on samanlainen, jopa vähän suurempi. Osa murtosarjoista on jatkunut myös tässä kuussa.

Viime vuosi oli asuntomurtojen ennätysvuosi, koko vuoden aikana kirjattuja tapauksia oli yhteensä lähes 2 700. Tästä vuodesta ennakoidaan samanalaista, tosin murtojen määrä saattaa jopa kasvaa.

Viime vuoden murtosarjojen tekijöiksi epäillään ulkomaisia ammattirikollisia. Vastaavaa tutkitaan tänäkin vuonna, mutta varmuutta ei vielä ole. Teot vaikuttavat kuitenkin suunnitelmallisilta ja järjestelmällisesti toteutetuilta. Esimerkiksi murtoja on tehty kahtena aaltona samoilla omakotialueilla.